2019.01.28.

**ŐSI KÖZSÉG ÖNKORMÁNYZATA**

TELEPÜLÉSÜNK 80.000.000,- FT ÖSSZEGŰ TÁMOGATÁST NYERT A TERÜLET ÉS TELEPÜLÉSFEJLESZTÉSI OPERATÍV PROGRAM KERETÉN BELÜL A FOGLALKOZTATÁS ÉS AZ ÉLETMINŐSÉG JAVÍTÁSA CSALÁDBARÁT, MUNKÁBA ÁLLÁST SEGÍTŐ INTÉZMÉNYEK, KÖZSZOLGÁLTATÁSOK FEJLESZTÉSÉRE.

Ősi Község Önkormányzata jelen projekt keretében egy korszerű akadálymentesített új bölcsődei csoportot kíván létrehozni - a meglévő óvoda épülethez egy nyaktaggal, új épületegységet hozzáépítve.

A településen a bölcsődés korúak számára tekintettel kötelezően biztosítandó gyermekjóléti szolgáltatás a bölcsődei ellátás. A tervezett beruházás hozzájárul a foglalkoztatás növeléséhez, különösen a 3 év alatti gyermeket nevelő nők munkavállalásához, munkahelyre való mihamarabbi visszatéréséhez. A fejlesztés eredményeként minőségi, modern ellátásban részesülnek a 3 év alatti gyermekek. Az új bölcsődei férőhelyek száma 12, ha minden gyermek betöltötte a 2. életévét 14 lesz.

A bölcsőde egy többcélú köznevelési intézmény (óvoda) részeként működne. Az óvodaépület bővítése a hatályos építési jogszabályoknak, az MSZ 24210-1 szabványnak, valamint a 15/1998. (IV.30.) NM rendelet 11. mellélet előírásainak megfelelően valósul meg, Az óvodában már meglévő gazdasági és üzemeltetési egységek a bölcsődével közösen használhatók, a feladat ellátáshoz alkalmasak. Az új egység létrehozása, üzemeltetése így gazdaságosan megoldható. A két intézményegység elkülönített bejárata biztosított, a közös használatú helyiségekkel, valamint a gyermekétkeztetést biztosító konyhával való kapcsolatot a „nyaktag” összekötő folyosó biztosítja.

Kedvezményezett: ŐSI KÖZSÉG ÖNKORMÁNYZATA

A projekt címe: Kötelező bölcsődei ellátás biztosítása Ősi községben.

A szerződött támogatás összege: 80.000.000,- Ft.

A támogatás mértéke: 100%

A projekt tervezett befejezési dátuma: 2020. 12. 31.

A projekt azonosító száma: TOP-1.4.1-16-VE1-2017-00023

|  |
| --- |
|  |